सोनवा ग्राम पंचायत को मिली सड़कों की सौगात
टोंक | आदर्शग्राम पंचायत सोनवा में सोमवार को विधायक अजीत सिंह मेहता ने करीब पौने दो करोड़ रुपए के विकास कार्य का लोकार्पण किया। वहीं विकास में कोई कसर नहीं छोड़े जाने का भी भरोसा दिलाया। साथ ही सोनवा से मोहम्मद नगर करीब एक किलोमीटर रोड के निर्माण की विधायक ने घोषणा की।
सोमवार को विधायक अजीत सिंह मेहता ने आदर्श ग्राम पंचायत सोनवा में ग्रामीण गौरव पथ लागत राशि 50 लाख रुपए, मिसिंग लिंक रोड लाम्बा से वाया छापरिया लागत राशि 70 लाख, रमसा के तहत 4 कक्षा-कक्षों का निर्माण कार्य राशि 36 लाख ग्राम सोनवा के विभिन्न मोहल्ला में सीसी रोड निर्माण कार्य राशि 30 लाख रुपए का लोकार्पण कर जनता को समर्पित किया गया। इस मौके पर बोर्ड परीक्षाओं में 75 प्रतिशत से अधिक अंक लाने वाले 45 छात्र- छात्राओं को लैपटॉप का वितरण भी किया गया। इस मौके पर विधायक ने राज्य सरकार द्वारा जारी भामाशाह स्वास्थ्य बीमा योजना सहित अन्य योजनाओं का लाभ जनता तक पहुंचाने पर जोर देते हुए जनता को भी योजनाओं का लाभ उठाने के लिए प्रेरित किया। उन्होंने कहा कि हमारी सरकार सबका साथ सबका विकास चाहती हैं विकास को लेकर धन की कमी नहीं आने दी जाएगी। मौके पर जनसुनवाई कार्यक्रम में समस्याओं के निराकरण हेतु सम्बन्धित अधिकारियों को दूरभाष पर निराकरण करने के निर्देश भी विधायक द्वारा दिए गए। टोंक प्रधान जगदीश गुर्जर, भाजपा देहात मण्डल अध्यक्ष रतनलाल चौधरी आदि ने राज्य सरकार के विकास पर रोशनी डालते हुए घर घर शौचालय निर्माण कराए जाने के लिए ग्रामीणों को प्रेरित किया।
इस अवसर पर जिला परिषद सदस्य अजय सिंह, भाजपा शहर मण्डल अध्यक्ष विष्णु शर्मा, शैलेन्द्र चौधरी, रघुवीर सिंह, उमराव सिंह सोलंकी, छोटू लाल चौधरी, देवलाल गुर्जर, सोनवा सरपंच साधना कंवर, श्योजी लाल चौधरी, ममता गुर्जर, गिर्राज गुर्जर महेंद्र मीणा, कैलाश यादव, चौथमल विजय, परशुराम चौधरी, कवि प्रदीप पंवार, अध्यापिका शशिकला साहू, ओम प्रकाश शर्मा, लेखराज महावर, उमेद सिंह मेहता, मौजीराम गुर्जर आदि मौजूद थे।
गौशाला के लिए दान में दी जमीन
भामशाहअभय कुमार बम्बा ने आदर्श ग्राम पंचायत सोनवा में गौशाला हेतु अपने खाते की जमीन में से गौशाला हेतु जमीन दान करने तथा गौशाला के विकास हेतु राशि दिए जाने की घोषणा की।
टोंक . विधायकअजीत सिंह और प्रधान जगदीश गुर्जर विकास कार्यों का लोकार्पण करते हुए। इस अवसर पर अभयमल बम्ब उम्मेद सिंह मेहता भी मौजूद रहे।
hin_Deva hin_Deva hin_Deva awa_Deva hin_Deva hin_Deva awa_Deva